khistorydata/jeongjo-sjw-relations huggingface dataset:
정조 4년
沈豐之。以都摠府言啓曰。今日入直內三廳。武兼禁軍及軍兵等。中日習射。請出標信。傳曰。日熱如此。停。
정조 4년
徐有防啓曰。來二十一日輪對。取稟。傳曰。爲之。
정조 4년
沈念祖啓曰。合辭方張之時。兩司無詣臺之員。事甚未安。除在外外。呈告人員。竝卽牌招。何如。傳曰。允。
정조 4년
又啓曰。以大司諫宋煥喆。司諫沈命德。正言宋民載。持平李濟萬沈商賢。牌不進罷職傳旨。傳曰。只推。
정조 4년
傳于李亨逵曰。惠慶宮誕日錢木。依昨年例入之。勿出朝報
정조 4년
沈念祖。以吏曹言啓曰。今番京各司褒貶啓本中。諸凡以公故不參人之等第。或書或不書。又或有以此居中。則殊非定式之意。考閱草記。釐正事。命下矣。今日開拆時。取考各司褒貶。則宗簿寺正趙鼎鎭。以奉命出疆懸錄。司僕寺判官鄭華淳。以差祭懸錄。本曹正郞尹行修。繕工監假監役官李普謙。奎章閣領籖李興潤。以貶坐不參居中。有公故者。各以公故懸錄。無公故者。以不參貶坐。依例書以中考。則皆遵恒式。初非異例。別無可以釐正之意。敢啓。答曰。考閱釐正之敎。非直謂此出疆與差祭郞官也。差祭不但公故。入直亦是公故。則差祭不參。則懸頉不書等。入直不參。則不懸頉書等者。不無不均之歎。且差祭。似非此郞官一人。則豈其司各異例。或書等或懸頉而然歟。當初考閱之命。此也。卿其更爲査問。稟處。
정조 4년
又以吏曹言啓曰。明川府使權邁。以三年窠守令。兩次居中。其不治可知。依例罷黜。何如。傳曰。允。
정조 4년
李亨逵。以戶曹言啓曰。縣主房元定田庄中。幾十結加給。準百結劃定後。草記事。命下矣。前劃給六十結外。元結免稅四十結。以洪忠道藍浦二十結。京畿安山二十結加劃。以準一百結之意。敢啓。傳曰。知道。
정조 4년
領敦寧李溵箚曰。伏以臣。蒙恩調病。迄且數朔矣。諸般症形。尙此彌留。間又渾身浮腫。屢濱危域。數日以來。雖幸分減。而左邊痿痺無力。全不成步履。起伏拜跪。實無其路。明日起居之班。末由進參。有臣如此。不如無生。箚牘頻煩。亦極惶悚。而眛然闕禮。尤有所不敢。玆又冒萬死。仰請譴何。懇乞亟降威罰。以警具僚。不勝幸甚。答曰。省疏具悉卿懇。諸症之尙此彌留。切爲卿悶慮。未參候班。尙容辭遜。卿其安意。益加善攝焉。仍傳曰。此批答。遣史官傳諭于領敦寧。
정조 4년
右尹金夏材疏曰。伏以臣所帶春秋兼任。與監事臣李徽之。有翁壻應避之嫌。相避之法。在下當遞。伏乞亟命選部。照例遞改。以存公格。千萬幸甚。臣無任屛營祈懇之至。答曰。省疏具悉。疏辭下該曹稟處。
정조 4년
庚子六月十七日卯時。上御誠正閣。禮房承旨入侍時。右承旨徐有防。假注書李運彬。記事官徐龍輔金載瓚。以次進伏訖。上曰。都政此迫。新除兵判。能無窘束之患乎。有防曰。似必窘束。而姑未聞其言矣。上曰。注書登科幾年。而今年幾許。賤臣答曰。登科八年。而今年五十一矣。上曰。幾乎十年。出六矣。有防曰。今番堂后。出自公議矣。上曰。誰之一家乎。對曰。故參判李壽沆之一家矣。上曰。與李壽勛同爲一家乎。對曰。然矣。以次退出。
정조 4년
庚子六月十七日申時。上御誠正閣。坐直承旨入侍時。右承旨徐有防。假注書李運彬。記事官徐龍輔金載瓚。以次進伏訖。上曰。文化罪人事。知之否。有防曰。略知之矣。上曰。文化縣令。誰也。有防對曰。金履仁也。以平安監司鄭尙淳。文化來罪人到配啓本。命書傳敎曰。近來外方編配。不勝其紛紜。十倍京師。此監司守令。飾怒舞法之致。若知紀綱。安敢乃爾。雖以此啓本觀之。厥漢旣曰喪性云。則騎馬院門。胡大事。若是粧撰爲說。至於定配乎。下款措語。尤極構罪中無味之言也。每欲處分一守令。以懲他如此守令者。久矣。文化當該縣令。爲先罷黜。令該府拿問處之。其委折。自該曹問于該道以啓。惠慶宮進服。香橘茶一貼。煎入事。出榻敎命退。以次退出。
정조 4년
行都承旨李性源坐。左承旨李亨逵坐直。右承旨徐有防坐。左副承旨沈豐之坐。右副承旨李鎭恒在外。同副承旨沈念祖坐直。注書二員未差。假注書洪光一仕李運彬仕直。事變假注書沈達漢仕。
정조 4년
大殿王大妃殿中宮殿。政院玉堂口傳問安。答曰。知道。惠慶宮。政院玉堂單子問安。答曰。知道。大殿。朝廷二品以上六曹堂上奉朝賀兩司長官口傳問安。答曰。知道。惠慶宮。朝廷二品以上六曹堂上奉朝賀兩司長官單子問安。答曰。知道。
정조 4년
傳于沈豐之曰。左副承旨入侍。
정조 4년
徐有防。以吏曹言啓曰。今日本曹開坼坐起時。考見京外褒貶啓本。則西部奉事申光權。以盍勉精約爲目。寧海府使奇彦鼎。以浦瘼宜審爲目。德山縣監李晶煥。以訟欠偏聽爲目。光陽縣監李師曾。以薄警避嫌爲目。則宜置下考。而置諸中考。致勤點下。依定式下考施行。機張縣監尹光宇。以客或造謗爲目。則宜置中考。而置諸上考。泰川縣監朴漢奎。以差任何頻爲目。沙斤察訪李惟銓。以代捧宜察爲目。則竝宜置下考。而置諸中考。殊無嚴明殿最之意。該府堂上及當該道臣。推考警責。機長縣監尹光宇。泰川縣監朴漢奎。沙斤察訪李惟銓。竝罷黜。何如。傳曰。允。
정조 4년
沈念祖。以兵曹言啓曰。禁軍別將李昌運。素有傷暑重病。時時昏倒。症形苦劇。旬月之內。萬無差減之望。呈狀乞遞。領軍重任。不可暫曠。今姑改差。何如。傳曰。允。
정조 4년
兵批。口傳政事。以金相玉爲禁軍別將。
정조 4년
又以兵曹言啓曰。安骨萬戶金紀鳳。天城堡萬戶韓光敎。三年內二等褒貶居中。其不治可知。竝依例罷黜。何如。傳曰。允。
정조 4년
領議政金尙喆。左議政徐命善。右議政李徽之箚曰。伏以親臨大政。期在明日矣。兵曹判書李衍祥。初當銓任。受命數日之內。其不能倉卒擧行。事勢固然。明知其如此。而使莫重都政。終不免窘迫。則其在國體。豈不苟簡。臣等之意。以爲差退數日。俾開其周旋之路。恐合事宜。玆敢聯進短箚。以俟處分焉。答曰。省箚具悉卿等之懇。筵中以此事發端。而未知銓曹事之如何。擬欲問諸卿等。卿等之請。適及此際。如此則實合事宜。令銓曹差退數日爲之。可也。仍傳曰。此批答。遣史官傳諭于時任大臣。
정조 4년
吏曹判書金鍾秀上疏曰。伏以臣於昨日政。伏奉同知成均館事及繕工監提調之命。心有不安。須至上聞者。臣聞古昔盛時。銓法最重長官。故雖在長官。不赴政席之時。佐貳之官。不得以長官擬望於兼職。厥或有之。輒皆引章辭免。前輩故事。今可歷數。而挽近以來。此事遂廢。或至一切相反。臣當病之。故年前忝叨銓長時。於政席以此意。分付政吏。使於臣在銓時。則毋得襲用謬例。行之數年。未或擺棄矣。今忽有此事。似由該吏之不善提告。而此雖小事。初旣自臣而言之。今何可自臣而毁之乎。適緣赴公時急。不得不入肅。館除終須一遞。方可不負前言。玆敢短章仰控。伏乞聖明。亟命遞解臣成均兼帶與提調之任。以存古法。以安私心焉。臣無任屛營祈懇之至。答曰。省疏具悉。胡不從俗。能無爲弊。卿其勿辭行公。
정조 4년
沈念祖啓曰。今六月二十二日。都目政事爲之之意。敢啓。傳曰。知道。
정조 4년
吏曹參判鄭民始上疏曰。伏以臣。卽伏見本曹判書臣金鍾秀疏本。則以臣日昨政之擬諸兼職。引前輩事而請辭。臣於是不勝瞿然之至。佐貳爲政。必擬長僚之兼任。乃是曹中之舊規。古昔盛事。曾所昧昧。前後已例。可考班班。以是臣亦按而行之矣。長僚之言。今旣如此。其虧古法襲近謬之失。專由臣寡陋之致。何可晏然仍冒。不思自訟乎。玆敢略陳短章。仰瀆崇聽。伏乞聖明。亟遞臣選部之職。以安私分焉。臣無任屛營祈懇之至。答曰。省疏具悉。援古援今。俱無關係。卿其勿辭行公。
정조 4년
庚子六月十八日卯時。上御誠正閣。左副承旨入侍時。左副承旨沈豊之。假注書李運彬。記事官徐龍輔金載瓚。以次進伏訖。他承旨入侍事。出榻敎賤臣承命出。與右承旨徐有防入侍。命書傳敎曰。節序尙早。未及成熟。而以已薦獻之故。逐日封進。則點退之際。貢人不無受弊之事。廚院所捧西果。差退數日。待成熟捧入事。分付。勿出朝報命退。以次退出。
정조 4년
庚子六月十八日戌時。上御誠正閣。同副承旨入侍時。同副承旨沈念祖。假注書李運彬。記事官徐龍輔金載瓚。以次進伏訖。命書傳敎曰。罰已行。時囚中尹行修放送。念祖啓曰。卽伏見義州府尹李在學上送彼國回咨。則原本中有御諱。而內付之紅籤。外裹之油紙。俱欠謹嚴。事極未安。從重推考。平安監司鄭尙淳。旣已拆見。不能致察。亦爲推考。而此後則凡有御諱咨文上送之際。裹以紅袱。入盛樻子。勿復循用謬例事。分付該道及該府。以爲定式施行。何如。上曰。依爲之。出擧條命退。以次退出。
정조 4년
行都承旨李性源式暇。左承旨李亨逵坐直。右承旨徐有防坐直。左副承旨沈豊之式暇。右副承旨李鎭恒在外。同副承旨沈念祖坐。注書一員未差鄭東浚在外。假注書洪光一仕李運彬仕直。事變假注書沈達漢仕。
정조 4년
傳于沈念祖曰。禮兵承旨入侍。
정조 4년
沈念祖啓曰。合辭方張之時。兩司無一人詣臺。事甚未安。除在外外。呈告人員。竝卽牌招。何如。傳曰。允。
정조 4년
李亨逵啓。以文臣朔試射試官望筒。傳曰。日熱如此。停。
정조 4년
兵批口傳政事。以李鼎炳爲宣傳官。
정조 4년
注書前望單子入之。鄭東浚落點。
정조 4년
沈念祖啓曰。新除授注書鄭東浚。時在黃海道新溪縣。斯速乘馹上來事。下諭。何如。傳曰。允。
정조 4년
又啓曰。注書鄭東浚在外。上來間。假注書李運彬。姑令仍察。何如。傳曰。允。
정조 4년
徐有防啓曰。行公武將。緘辭重推事。命下矣。憲府諸臺。卽爲牌招。以爲承受之地。何如。傳曰。允。
정조 4년
沈念祖啓曰。御營廳從事官來言。今日本廳軍兵。日次私習云矣。敢啓。傳曰。知道。
정조 4년
徐有防啓曰。黃海監司狀啓。奏御文字。不能誠謹。惶恐待罪事。傳曰。勿待罪事。回諭。
정조 4년
沈念祖。以義禁府言啓曰。文化縣令金履仁。拿問處之事。傳旨啓下矣。金履仁時在任所云。依例發遣羅將。拿來。何如。傳曰。允。
정조 4년
李性源。以吏曹言啓曰。差祭不參。則懸頉不書等。入直不參。則不懸頉書等者。不無不均之歎。且差祭。似非此郞官一人。則豈司各例異歟。更爲査稟事。命下矣。乙酉新定式中。奉命差祭拿推者懸頉。入直與入侍者不論。而特以擧條末端。有公故二字之故。人多認以入直入侍等公故。亦入於應頉中。此新式之不能無參差者然也。臣等昨於開坼之坐。遍考下本曹各司褒貶啓本。則刑曹佐郞李𤧣。以兼春秋入直懸頉。而意謂兼史之入直史館。或與他入直不同。泛以別無可以釐正之意。稟啓矣。及承批旨。不勝惶悚。更加査究。則凡闕內入直之人。或晝仕微稟。或須資交替。而出參貶坐。卽通行之例也。雖兼史之入直史館。亦不無推移參坐之道。則直以入直懸頉於舊法新式之外者。終有欠於嚴考績之意。且聞兵曹佐郞李齊賢。以貶坐日闕內入直。因判書除禮之分付。不爲出參貶坐。而啓本中。與他參坐之郞官。一體書等第書上考云。入直郞之不參而書上考。藉曰該曹有前例。不參坐之郞官。旣不以入直懸頉。又不以不參書中。而直書等第。終不免爲襲謬違式之歸。則俱不可無警飭釐正之道。刑曹兵曹當該堂上。推考警責。此後雖內入直。不參貶坐。則依法典書以中考。毋得復襲謬例之意。各別申飭。且聞養賢庫奉事金命彦。以貶坐日輪對官。不參貶坐。而亦入於書等第中云。此亦由於錯認入侍爲應頉之公故。如奉命例故也。入侍人之推移無路。雖與奉命人無異。而乙酉新式中。初無所擧論。則旣不懸頉。又書上考。終非法意。當該堂上。一體推考。自今以後入侍人。則許令依奉命例懸頉。恐合事宜。至於各司郞官中差祭一款。大抵各司貶坐日子。各自不同。故取考祭官件記及各司貶坐日子。則司僕寺一司外。他無貶坐日差祭郞官之意。敢啓。傳曰。知道。
정조 4년
徐有防。以兵曹言啓曰。殿最實是有國大政。若於黜陟之際。其規不一。則儘非所以重事體嚴考課之意。雖以一事言之。諸凡以公故不參人之等第。或書或不書。又或有以此居中。則殊非先朝新頒定式之本意。兩銓開坼日。詳加考閱。以爲草記釐正事。命下矣。褒貶磨勘時。奉命差祭拿推者。懸頉不書等第者。是乙酉定式。而今番本曹貶坐時。本曹郞廳與各廳官員之闕內入直除禮。似是襲謬之例。而軍職啓本中。副護軍奇彦觀李行源。副司直黃昇源姜彝正李頤祥嚴思憲柳匡國。副司果李鼎揆李正薰李崇燮李檳等。不書題目而居中。皆是在外不參貶坐之故。此亦謬例。自今以後。貶坐日闕內入直人員。替直進參軍職啓本。雖無題目之例。應頉外不參人。則題目等第事。定式。何如。傳曰。允。以本曹言之。禁軍將領軍。不得擅離直所。以各營言之。內外營入直將官亦然。此則。何以爲之乎。相考前例。更卽的確稟處。以爲定式之地。
정조 4년
沈念祖。以兵曹言啓曰。宣薦內禁衛取才時。三技以上入格人。單子中懸註以入之意。敢啓。傳曰。知道。
정조 4년
又以義禁府言啓曰。因戶曹啓辭。以義烈宮納稅米致敗事。河東府當該守令。知名現告。拿問處之事。入啓蒙允。行會本道矣。卽接慶尙監司趙時俊狀啓。則當該守令。以河東前府使李羲星。指名以來。而李羲星今方待命。卽爲拿囚之意。敢啓。傳曰。知道。
정조 4년
三司合啓。大司憲鄭一祥。大司諫宋煥喆。司諫沈命德。持平李濟萬沈商賢。校理姜忱。副校理朴天行。正言宋民載。修撰尹尙東權以綱。副修撰金履禧柳孟養啓曰。請喬桐府黜置罪人鄭致達妻。快正王法。以洩神人之情。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島園籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答曰。不允。
정조 4년
兩司合啓。大司憲鄭一祥。大司諫宋煥喆。司諫沈命德。持平李濟萬沈商賢。正言宋民載啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答曰。不允。第六件七件事。亟停勿煩。
정조 4년
府啓。持平李濟萬啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答曰。不允。第六件七件事。亟停勿煩。
정조 4년
院啓。沈命德啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請南海縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬爀。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。措辭見上答曰。不允。第九件事。亟停勿煩。
정조 4년
庚子六月十九日。兼春秋洪光一。禁府啓目。宣傳官李聖師安橚等。四日之內。七改其薦。末稍完薦。亦不過因兵判之分付。因傳敎拿問。竝只議處。何如。傳曰。辭直而已。無論大罪小罪。固當據實納招。以俟處分是去乙。其矣等供辭。與榻前奏對。全不相似。奏語則以爲貶前一一招見。其矣等前兵判以薦事。有所云云是如爲旀。供辭則但以貶坐日完薦後酬酢事。漫漶爲說。彼李聖師老矣。不足責。朝筵亦不入侍。雖或可恕是乃。安橚段。登筵則如是奏對。口招則如是納供。可謂罪上添罪。兩囚供。竝只勿施。其矣等不有飭敎。不遵廳風之罪。及其間葛藤委折。更爲捧口招以聞爲良如敎。
정조 4년
禁府啓目。宣傳官金爔吳毅常朴基豊李尙謙金益彬等。奉行無狀。因傳敎。令該府處之議處。何如。傳曰。金爔李尙謙段。以病未參。吳毅常朴基豊金益彬段。或以再薦後三薦後被罰。皆未終始參廳是如爲有乃。其中爔毅常基豊等。雖是年淺之類。而多年勤仕。必知廳中事例。俱皆參上人。則無論與聞不與聞。與參薦不參薦。不可原恕。依前處分。汰去放送爲旀。尙謙益彬等。亦是自中事知。而或病或罰。無異三人是乃。仕滿皆在今政云。略存弦韋。或不至太班駁。特爲分揀。付過還職放送爲良如敎。
정조 4년
禁府啓目。宣傳官李聖師安橚等。竝只議處。何如。傳曰。究厥葛藤。莫非其矣等之罪。筵中亦有提敎者。薦事一從公議。成命之下。亦有所不奉承者。往時數人之始皆逡巡不薦。是也。朝家之如是斷斷。誠非他也。所可惜者。廳風。公義之不絶如線者。因是而未免漸至淪胥是置。推此思之。今日處分。烏可已乎。大抵前兵判事。比諸渠輩。不啻煞有輕重。其迹雖歸於駭惑。其心祗出於剋削。本事難免於乖戾。本情直由於矯正。謂之生疎未諳則。可也。至於行私濟己。恐非着題兺不喩。藉令有兵判百言千語。威之喝之。渠輩寧受罪罰。但謹守廳風。恭俟公議而已是去乙。貶前納款於磨勘之人。薦後破圈於完了之紙。不但渠輩之庸懦爲可痛。雖是靺韋。冒占淸選。則其無恥無狀。胡至此甚。削職薄警。不足以礪今懲後。以此更加從重照律後。草記爲良如敎。
정조 4년
庚子六月十九日卯時。上御誠正閣。禮房承旨入侍時。右承旨徐有防。右副承旨沈豊之。假注書李運彬。記事官徐龍輔金載瓚。以次進伏訖。上曰。實錄史役。近得着實云耶。有防曰。見其單子。則似如一矣。上曰。宣傳官皆待令乎。有防曰。竝待令矣。上曰。入之。竝列立于庭。上下詢曰。再昨年六月處分。汝輩知之乎。齊對曰。知之矣。上曰。今番薦取才。已爲完薦乎。對曰。然矣。上曰。何日爲之。對曰。初十日未及擧行。十二日往問于兵判。而更爲之矣。上曰。褒貶前一日。往見兵判。已極非矣。薦幾人乎。對曰。初取十八人。而兵判改之矣。上曰。兵判豈敢改之乎。汝輩豈不執法爭之耶。兵判亦非矣。命書傳敎曰。再昨年六月。以薦事傳敎。何等嚴截。渠輩若有一分嚴畏之心。曾未幾年。作此浮於前之駭擧乎。大抵薦法。無論文武。自來至嚴。文翰武宣。竝稱極選。迄有遺風之餘存者。雖在淆濁之時。宣薦取捨。屬之公議。尙不敢可否於薦前。勒定其名數。況於近日。思欲十分淬礪。則渠輩寧忍不少顧忌。屢薦屢罷。四日之內。七改其薦。末抄完薦。亦不過因兵判之分付。承兵判之指揮也。以翰薦紛紜。尙猶革之。況宣薦乎。姑不罷薦法者。卽寓存羊之義也。而渠輩乖受敎背公議之罪。不可不嚴繩。七改薦時。行首宣傳官副行首宣傳官。問名。爲先削職。令該府拿問定罪。參薦宣傳官。無論堂上堂下。一竝汰去。自再昨年飭敎時行公人。尤安敢不執此。而奉行。又極無狀。宣傳官吳毅常朴基豊金爔李尙謙金益彬。爲先汰去。亦令該府處之。雖以兵判言之。黜陟武士。固是職分。而干涉薦事。得無不當之甚乎。果有礙所見。拂輿情之事。則退却於越薦之後。無所不可。若其指揮於未薦之前。曾是大臣之所不能爲於翰圈堂錄者。前兵判獨創是例乎。萬萬寒心。猶屬例語。前兵曹判書金華鎭。亟施罷職不敍之典。又命書傳敎曰。行首宣傳官。口傳擇差。待本廳完薦後。卽爲取才事。分付兵曹。又命書傳敎曰。注書前望單子入之。近來堂后實官不備。待下批催促上來。命退。以次退出。
정조 4년
庚子六月十九日申時。上御誠正閣。坐直承旨入侍時。右承旨徐有防。假注書李運彬。記事官徐龍輔金載瓚。以次進伏訖。上曰。禁府供辭。何其稽滯。有防曰。尙未修整云矣。上曰。注書出而催促。可也。賤臣承命而出。連爲催促之。命書傳敎曰。再昨年飭敎。視之等閑。今日飭敎。又於一二年後。安保其不復如今日。今番傳敎中。宣傳官處分條以上。一通錄出。書付廳壁。此後若以廳薦事。或有葛藤。入於予耳。則行首及參薦宣傳官。竝削薦。遠地定配。以此嚴明。分付。亦爲載之該房故事該曹謄錄。以爲照此擧行之地。勿出朝報又命書傳敎曰。將臣皆是本廳所謂方外先進。雖無是也。官卑武弁之凡有是非。莫不與聞。則本廳以薦事。有此駭擧。而未聞有矯警折抑。至於四日七改薦之擧。此等事。每勤飭敎。不已煩屑乎。行公武將。一竝緘辭。從重推考。勿出朝報命退。以次退出。
정조 4년
庚子六月十九日戌時。上御誠正閣。坐直承旨入侍時。右承旨徐有防。假注書李運彬。記事官徐龍輔金載瓚。以次進伏訖。上命讀禁府供辭。命書傳敎曰。此後宣薦。完薦越薦後。自本廳依館圈館錄例。單子書入啓下。參薦諸員。年月日下。列錄事。分付。勿出朝報命退。以次退出。
정조 4년
行都承旨李性源式暇。左承旨李亨逵坐。右承旨徐有防坐。左副承旨沈豊之坐直。右副承旨李鎭恒坐直。同副承旨金魯淳坐。注書一員未差鄭東浚在外。假注書洪光一仕李運彬仕直。事變假注書沈達漢仕。
정조 4년
藥房都提調鄭弘淳。提調洪樂性。副提調李性源啓曰。伏未審日間。聖體。若何。王大妃殿症候。益有差勝之節乎。今日臣等。率諸御醫入侍。仰承諸節爲宜。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿慈宮氣候一樣。後日次入侍。宜矣。王大妃殿惠慶宮中宮殿。藥房口傳問安。答曰。知道。
정조 4년
徐有防啓曰。工曹判書李福源。除拜後過三日不爲出肅。依定式。推考警責。仍卽牌招察任。何如。傳曰。允。
정조 4년
李亨逵啓曰。右副承旨李鎭恒。自任所上來。同副承旨沈念祖。今日不爲仕進。竝卽牌招。何如。傳曰。允。
정조 4년
傳于沈豊之曰。軍士房承旨入侍。
정조 4년
又傳于沈豊之曰。騎馬一匹立之。
정조 4년
沈豊之。以都摠府言啓曰。今日入直內三廳。武兼禁軍及軍兵等。當爲中日習射。而雨勢如此。不得爲之之意。敢啓。傳曰。知道。
정조 4년
兵曹口傳政事。以申鴻周趙麟逵李漢棟爲宣傳官。
정조 4년
備忘記。傳于沈豊之曰。宣傳官傳命奉命。不爲不輕。無承史而出入臥內。末俗不靖。人不畏法。向時至於締結宦寺。交通士夫。屢發於鞫招。自是之後。必令另擇。非自參下有履歷之人。則不得輕擬者。此也。參下則以下位。旣不出入大內。雖不必盡擇履歷。參上則不然。今此照望之人。非謂如何。無參下時出入履歷故也。此望筒勿施。無論時仕外任。更爲各別通融擇擬。
정조 4년
兵曹口傳政事。以韓光迪李儒敬李元謙爲宣傳官。
정조 4년
傳于徐有防曰。同副承旨許遞。前望單子入之。承旨前望單子入之。鄭志儉落點。承旨前望單子入之。金魯淳落點。
정조 4년
李亨逵啓曰。新除授同副承旨金魯淳。卽爲牌招。何如。傳曰。允。
정조 4년
傳于沈豊之曰。承旨房仍。
정조 4년
李鎭恒。以戶曹言啓曰。養性軒修理及階砌動退處改築。畢役之意。敢啓。傳曰。知道。
정조 4년
沈豊之。以兵曹言啓曰。本曹草記。傳曰允。以本曹言之。禁軍將領軍。不得擅離直所。以各營言之。內外營入直將官亦然。此則。何以爲之乎。相考前例。更卽的確稟處。以爲定式之地事。命下矣。取考前例。則昨年十二月龍虎營褒貶時。內入直禁軍將。依內入直訓局禁營將官例。不爲來參之意。草記蒙允。故今番褒貶時。亦不來參。而此是領軍入直。則與各廳內入直人員有異。訓鍊都監禁衛營內外營入直將官及御營廳外營入直將官。勿爲進參。旣有定式。自今以後。入直禁軍將。依三營例。勿爲進參事。定式施行。何如。傳曰。允。不參書等。亦非實政。此後此等處。依奉命與拿處例。以入直懸頉原啓目事。定式。
정조 4년
又以義禁府言啓曰。時囚罪人李聖師安橚等。口招公事判付內。更加從重照律後。草記事啓下矣。李聖師安橚等段。傳旨內。再昨年六月。以薦事傳敎。何等嚴截。渠輩若有一分嚴畏之心。曾未幾年。作此浮於前之駭擧乎。大抵薦法。無論文武。自來至嚴。文翰武宣。竝稱極選。迄有遺風之餘存者。雖在淆濁之時。宣薦取捨。屬之渠輩。公議尙不敢可否於薦前。勒定其名數。況於近日。思欲十分淬礪。渠輩寧忍不少顧忌。屢薦屢罷。四日之內。七改其薦。末稍完薦。亦不過因兵判之分付。承兵判之指揮也。以翰薦紛紜。尙猶革之。況宣薦乎。姑不罷薦法者。卽寓存羊之義也。而渠輩之乖受敎背公議之罪。不可不嚴繩。爲先削職。令該府拿問定罪罪。取考律文。則大明律制書有違條。有曰凡奉制書。有所施行而違者。杖一百。大典推斷條。有曰犯死罪杖一百決杖。告身盡行追奪。先朝受敎內。王府決杖者。代以金贖云矣。李聖師安橚等。杖一百收贖。告身盡行追奪。放送。何如。傳曰。允。如有功議。各減一等。
정조 4년
李鎭恒。以義禁府言啓曰。時囚罪人李聖師安橚等。杖一百收贖。告身盡行追奪放送事。草記批旨內。如有功議。各減一等事。啓下矣。李聖師。雲川君六寸親云。議減一等。安橚十二代祖孟聃。靖難原從功臣云。功減一等。各杖九十收贖。奪告身四等之意。敢啓。傳曰。知道。
정조 4년
三司合啓。大司憲鄭一祥。大司諫宋煥喆。司諫沈命德。持平李濟萬。持平沈商賢。校理姜忱。副校理朴天行。正言宋民載。修撰尹尙東。修撰權以綱。副修撰金履禧。副修撰柳孟養啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答曰。不允。兩司合啓。大司憲鄭一祥。大司諫宋煥喆。司諫沈命德。持平李濟萬沈商賢。正言宋民載啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答曰。不允。第六件七件事。亟停勿煩。府啓。持平沈商賢啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答曰。不允。第六件七件事。亟停勿煩。院啓。正言宋民載啓曰。請大靜縣定配罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬爀。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟令散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。措辭見上答曰。不允。第九件事。亟停勿煩。
정조 4년
副校理尹東晩疏曰。伏以臣。屛伏田廬。杜門省愆。今已五載于玆矣。向來太常除命。遽下夢想之外。臣於是感激恩數。他不暇顧。張皇出肅。少伸叩謝之忱。退守本分。無復當世之念。曾未幾何。忽伏承承政院有旨。以臣爲弘文館副校理。其斯速乘馹上來者。臣驚惶踧踖。不覺涕淚之垂從也。念臣性本迂拙。學又蒙陋。僥倖一第。本非始望。偏蒙洪造。猥廁淸選。早晩狼狽。臣固自知。年前一着。醜拙畢露。擧條之劻攘。言議之顚錯。實爲淸朝搢紳之羞。聖度包容。譴罰不加。而公議有嚴。分甘枳廢。豈意收簪之眷。特紆滌瑕之恩。除旨聯翩。宿趼復蹈。親黨動色。蓬蓽生輝。負罪賤臣。何以得此於君父耶。噫。孼由自作。咋指無及。在臣自靖之義。固難抗顔於簪紳之列。況此三司論議之職。旣是僨敗之地。非但臣之視同鐵限。抑亦通朝之所共諒。則不待臣言之畢。而日月之明。想或俯燭矣。生逢聖世。自阻邇列。豈臣樂爲。而廉防至重。放倒不得。官職去就。初非可論。且臣老母。年今望八。宿病沈淹。方當盛暑。將攝失宜。委頓床玆。氣息凜綴。目下情理。實無離側之勢。而恩命之下。不敢偃處。玆不得不進伏私次。瀝血陳籲。伏乞聖慈。察臣危苦之情。矜臣煎迫之私。亟賜鐫遞。俾得歸護病母。仍命選部。勿復檢擬。以勵群工。以安賤分。不勝幸甚。臣無任屛營祈懇之至。謹昧死以聞。答曰。省疏具悉。爾其勿辭。救護母病。
정조 4년
庚子六月二十日。兼春秋張顯慶。進賀兼謝恩正使錦城尉朴明源。副使行副司直鄭元始狀啓。臣等一行。到安州牧。追來謝恩表咨文。七道祗受。査對之由。已爲馳啓爲白有在果。本月十五日到義州府。十六日與書狀官臣趙鼎鎭。義州府尹李在學。泰川縣監朴漢奎眼同。齎來奏表文及咨文。一體査對。則別無差誤處是白乎等以。緣由馳啓爲白臥乎事。
정조 4년
庚子六月二十日辰時。上御誠正閣。軍士房承旨入侍時。左副承旨沈豊之。假注書李運彬。記事官李𤧣徐龍輔。以次進伏訖。命書傳敎曰。宣傳官。時無參上及事知人。至有堂上入直之擧。事未前聞。參上宣傳官之削職汰去代。一竝卽爲口傳差出。另加擇差。又命書傳敎曰。宣傳官中參下金珠淵等。與行首及參上有異。渠何知也。許多見汰。亦屬可矜。元傳旨中付標。他承旨入侍事。出榻敎賤臣承命而出。與右承旨徐有防入侍。命書傳敎曰。同副承旨許遞。前望單子入之。又命書傳敎曰。新除授承旨。牌招察任。命退。以次退出。
정조 4년
庚子六月二十日酉時。上御誠正閣。軍士房承旨入侍時。左副承旨沈豊之。假注書李運彬。記事官徐龍輔金載瓚。以次進伏訖。命書傳敎曰。史官一員待命。騎馬一匹立之。命龍輔進前曰。汝往實錄廳摘奸。而待明朝復命。龍輔承命而出。以次退出。
정조 4년
行都承旨李性源坐。左承旨李亨逵坐。右承旨徐有防坐。左副承旨沈豊之坐直。右副承旨李鎭恒坐直。同副承旨金魯淳坐。注書一員未差鄭東浚在外。假注書洪光一仕李運彬仕直。事變假注書沈達漢仕。
정조 4년
又傳于徐有防曰。輪對官入侍。
정조 4년
傳于李鎭恒曰。左副承旨入侍。
정조 4년
以大司諫宋煥喆。司諫沈命德。正言宋民載。持平沈商賢李濟萬。牌不進罷職傳旨。傳于金魯淳曰。只推。
정조 4년
吏曹口傳政事。以申大升爲兵曹參議。鄭文啓爲兵曹參知。李顯靖爲兵曹正郞。韓光植爲兵曹佐郞。
정조 4년
沈豊之。以禮曹言啓曰。藏譜閣影幀。權奉日時。旣已推擇。而奉安日字。姑未涓吉云。秋展謁日。當躬詣展禮。奉安後還宮。以來月初旬前。預爲擇日以入事。命下矣。太廟展謁吉日。卽令日官推擇。則初四日初五日初六日。俱有拘忌。初七日宗廟秋享大祭齋戒。初八日爲吉。初九日國忌齋戒。初十日國忌正日。何以爲之乎。敢稟。傳曰。以初八日爲之。
정조 4년
庚子六月二十一日。兼春秋洪光一。京畿監司啓本。交河郡放逐鄕里罪人朴在源物故啓。傳曰。旣已物故。來頭放未放修正時。罪名乙良爻周事。分付爲良如敎。
정조 4년
庚子六月二十一日卯時。上御誠正閣。禮房承旨入侍時。右承旨徐有防。假注書李運彬。記事官徐龍輔金載瓚。以次進伏訖。上下詢龍輔曰。昨往實錄廳。則所在幾人乎。龍輔對曰。時適向夕。盡爲罷去。而餘者四五人矣。上曰。吏議當進乎。有防曰。聞有實病。姑未知如何矣。上曰。兵判今日。似爲草政矣。有防曰。昨聞。問政於大臣矣。上曰。以宣傳官望觀之。兵判似可矣。上曰。兵判家。已入城云耶。有防曰。方寓於龍虎營云矣。上曰。明日都政。以卯正初刻爲之。可也。命書傳敎曰。兵曹堂郞有闕之代。口傳差出。命退。以次退出。
정조 4년
庚子六月二十一日巳時。上御誠正閣。輪對官入侍時。東活人署別提盧賢鶴。西活人署別提具馨遠。瓦署別提全道郁。中學訓導金致泳。西學訓導韓啓玉。右副承旨李鎭恒。假注書李運彬。記事官徐龍輔金載瓚。以次進伏訖。上下詢輪對官姓名職掌。各以次對之。一曰。東活人署別提盧賢鶴也。上曰。職名活人。所活幾人。賢鶴對曰。無活人之策。而且無活人之財矣。上曰。可陳所懷。對曰。無所懷矣。其次西活人別提具馨遠也。上曰。活人之藥。從何辦耶。馨遠對曰。出自惠民署矣。其次瓦署別提全道郁也。上曰。遺在土木幾許。道郁對曰。三十萬三千八百九十介矣。其次中學訓導金致泳也。上曰。訓導儒生。方講何書。致泳曰。方講周易矣。上曰。誦乾卦。可也。致泳誦未半。上曰。有所懷否。致泳對曰。無所懷可達者矣。上曰。學已修擧。更無所懷乎。其次西學訓導韓啓玉也。上曰。進誦觳觫章。可也。啓玉誦一遍。上曰。善誦矣。以壯紙賞之。命書傳敎曰。明日開門差早。命退。以次退出。
정조 4년
庚子六月二十一日酉時。上御誠正閣。軍士房承旨入侍時。左副承旨沈豊之。假注書李運彬。記事官徐龍輔金載瓚。以次進伏訖。命書傳敎曰。藏譜閣影幀。權奉日時。旣已推擇。而奉安日子。姑未涓吉云。秋展謁日。當躬詣展禮。奉安後還宮。以來月初旬前。預爲擇日以入。兵曹郞廳口傳差出事。出榻敎命退。以次退出。
정조 4년
庚子六月二十一日戌時。上御誠正閣。左副承旨入侍時。左副承旨沈豊之。假注書李運彬。記事官徐龍輔金載瓚。以次進伏訖。上曰。今番都政。似不小矣。豊之曰。然矣。上曰。親政時。兩注書各書吏兵批政事。度度呈上。例也。命讀禮曹啓本訖。命退。以次退出。
정조 4년
行都承旨李性源坐。左承旨李亨逵坐。右承旨徐有防坐。左副承旨李鎭恒坐。右副承旨金魯淳坐直。同副承旨趙尙鎭坐直。注書鄭東浚在外金載瓚仕。假注書趙興鎭仕直。事變假注書沈達漢仕。
정조 4년
趙尙鎭啓曰。合辭方張之時。兩司無詣臺之員。事甚未安。除在外外。呈告人員。竝卽牌招。何如。傳曰。允。
정조 4년
吏曹參議前望單子入之。李敬養落點。
정조 4년
吏曹口傳政事。兼春秋單張顯慶文采五。
정조 4년
假注書李運彬陞六。代以趙興鎭爲假注書。
정조 4년
有政。吏批。判書金鍾秀。參判鄭民始。參議沈豊之。右承旨徐有防進。正郞金宇鎭。佐郞李時秀徐鼎修進。以金尙選爲掌苑別提。朴知源爲典設別提。安羽濟爲司僕主簿。李成祜爲蔚山府使。具世勣爲鳳山郡守。鄭喆淳爲文化縣令。尹翊烈爲天安郡守。曺翬振爲宜寧縣令。尹在醇爲掌令。李鎭斗爲禁府都事。鄭光憲爲濟用主簿。李行元爲召村察訪。金鼎九爲靑丹察訪。鄭東愈爲義興縣監。權濟應爲尙衣僉正。鄭必忠爲光陽縣監。南玄老爲谷山府使。洪周萬爲綾州牧使。李碩九爲寧海府使。任焴爲典牲直長。金鎜爲泰陵直長。柳詢爲禧陵直長。金象行爲西部奉事。鄭亮采爲安山郡守。沈公藝爲金溝縣令。趙爲刑曹正郞。王漢禎爲豊德府使。白師誾爲鐵原府使。金漢謙爲穩城府使。蔡敏恭爲司宰直長。鄭杆爲尙瑞直長。任希問爲繕工奉事。李齊亨爲禮曹正郞。趙鉉爲井邑縣監。朴光晦爲咸昌縣監。申光鼎爲禮安縣監。張濩爲贊儀。洪浩源爲禁府都事。李基讓爲廣興奉事。康思賢爲東部奉事。沈宗之爲堤川縣監。李德熙爲尼城縣監。李惟稱爲德山縣監。宋致淵爲英陽縣監。趙時種爲新昌縣監。元重擧爲木川縣監。朴光翰爲德川郡守。尹範勳爲寧遠郡守。洪樂舜爲平昌郡守。鄭光述爲居山察訪。洪啓沃爲江原都事。鄭志儉爲大司成。申鴻周爲咸陽府使。趙麟逵爲明川府使。韓光迪爲長興府使。曺希元爲定平府使。禹弼昌爲漆谷府使。邊鎭成爲端川府使。金履中爲氷庫別提。沈豊之爲吏曹參議。趙尙鎭爲承旨。金熤爲冬至使。李崇祜爲副使。沈商賢爲書狀。宋徵一爲平陵察訪。閔百彬爲寶城郡守。金洪運爲泗川縣監。李弼冑爲珍島郡守。黃仁熙爲內資奉事。朴淳命爲尙瑞副直長。金彦肅爲軍資判官。申光祐爲兵曹佐郞。金恒柱爲漢城庶尹。沈遇爲引儀。崔慶鎭爲沙斤察訪。金履中爲戶曹佐郞。李祖源爲泰川縣監。李𤧣爲孟山縣監。鄭彦衡爲慈山府使。邊聖和爲甲山府使。金履厚爲大同察訪。成德朝爲成歡察訪。趙尙翼求禮縣監。李成祜尼城縣監。鄭亮采以上仍任事承傳。朴天俊爲廣興副奉事。洪益喆爲蔚山府使。鄭亮采爲盈德縣令。李福潤爲監察。林仁浩爲工曹正郞。朴知源爲平市主簿。吳鵬南爲直講。趙爲淳昌郡守。安羽濟爲工曹佐郞。金漢宗爲貞陵令。李需克爲長連縣監。金載瓚爲注書。尹守訥爲明川府使。安德鵬爲機張縣監。吏曹正郞金宇鎭。仍任事承傳。李範天爲利仁察訪。南溟學爲社稷令。柳橚爲禮曹正郞。朴行淳爲佐郞。李厚圭爲典籍。李顯默朴廣源爲典籍。光陵令李德熙。仍任事承傳。尹翼商爲引儀。吳壽民爲司藝。李胤馥爲健元陵令。鄭杆爲軍資主簿。金南瑞爲典設別提。崔璹爲典獄主簿。金鍰爲尼城縣監。金宗鐸爲濬源殿令。孫碩周爲典設別提。洪光一李運彬爲典籍。朴淳命爲尙瑞直長。尹東晩爲獻納。洪樂恒爲正言。魚錫光爲禮曹佐郞。鄭昌期爲戶曹佐郞。李衍祥爲知春秋。李性源爲同春秋。李衍祥爲宗廟提調。權應圭爲慈仁縣監。朴廣源爲禮曹佐郞。兪彦肅爲工曹正郞。鄭杆爲佐郞。邊得翰爲昌陵令。李攀龍爲司宰主簿。張顯慶爲戶曹正郞。文采五爲刑曹佐郞。崔昌熙爲氷庫別提。金載道爲兼引儀。金益彬爲司饔主簿。兪鉉商爲尙衣別提。李繼祐爲兼引儀。南命寬爲尙瑞副直長。柳東亨爲中部都事。趙鎭元爲軍資主簿。千一元爲廣興主簿。姜文德爲軍器主簿。朴尙春爲濬源殿令。洪樂淵爲正言。朴祐源爲敦寧都正。兪彦脩爲左通禮。鄭致綏爲繕工副奉事。朴廣源爲兵曹佐郞。吳尙慶爲德陵直長。柳雲羽爲掌令。金廷龍爲禮曹佐郞。韓錫觀爲淑陵奉事。李漢棟爲刑曹正郞。李尙謙爲監察。金宇鎭爲副校理。李義行爲兵曹參議。金魯永爲參知。朴載德爲顯陵令。洪秉壽爲引儀。金載遂爲假引儀。張翊休爲義陵參奉。兼春秋二單張顯慶文采五。宗簿主簿單宋相殷。典籍三單張漢喆金瀍金瑞復。以上四館去官。成均博士單吳錫齡。學正二單楊致鶴金麟采。學錄二單金鼎命車亨衢。學諭三單李錫祺鄭良翰車鳳運。校書副正字單金興弼。李敬玉爲大司諫。趙榮弼爲司諫。姜彝正爲持平。尹長烈爲獻納。朴天行洪柱翼爲正言。洪秉益爲司僕主簿。盧廷良爲漢城主簿。崔鎭夏爲尙衣主簿。洪儆爲軍資判官。李再漢爲監察。南顯老爲禁府都事。金安默爲平市令。金相愼爲引儀。申耆爲刑曹正郞。李鳳模爲司僕主簿。李顯發爲敦寧主簿。兼春秋二單金廷龍韓光植。掌樂正柳雲羽。仍任事承傳。權德訓爲掌令。尹冕東爲童蒙敎官。金斗默爲敦寧參奉。李啓源爲典獄參奉。李良會爲惠陵參奉。閔彝顯爲明陵參奉。李弘廉爲穆陵參奉。金益休爲徽陵參奉。金聖準爲厚陵別檢。韓德彬爲禮賓參奉。姜栳爲儆陵別檢。李頤祥爲歙谷縣令。洪聖淵爲猉麟察訪。李東稷爲持平。韓啓玉爲慶安察訪。假郞廳單金瑞復。
정조 4년
兵批。判書李衍祥。參判李𡊠。參議鄭文啓進。參知申大升入直進。正郞柳誼呂萬永李鼎運。佐郞林濟遠。左副承旨沈豊之進。以趙重晦爲知事。金熤爲都摠管。任希敎爲副摠管。金用謙爲同知。吳載衡爲羽林將。郭禎垕爲五衛將。李鉉重爲五衛將。李景烈爲訓鍊僉正。閔百彬爲都摠都事。許侊爲全羅左水虞候。西春君熚爲都摠管。吳璟爲都摠都事。崔益大爲訓鍊判官。李斗周爲訓鍊判官。李基成爲羅州營將。李運昌爲安東營將。權宜中爲西原營將。權璹爲忠州營將。具埱爲大興中軍。金處漢爲京畿監營中軍。柳泳爲僉知。高遠喆爲景福將。辛龍和爲慶熙將。李長益爲訓鍊主簿。權綸爲釜山僉使。李晟爲阿耳僉使。金東範爲法聖僉使。金尙廷爲興陽監牧官。副司直金魯鎭沈念祖鄭志儉。訓鍊判官金忠國。主簿朴履煥李海容。以上減下。花陽君榷爲都摠管。沈默之爲訓鍊僉正。曺夏彬爲判官。李尙謙爲主簿。安栐田佐顯安思烈爲武兼。金弘濟爲洪忠監營中軍。李光洙爲慶尙監營中軍。李漢棟爲都摠都事。黃昇源爲北評事。李命觀爲蛇渡僉使。咸震輝爲防踏僉使。方圓爲登山僉使。朴道寬爲椒島僉使。劉珣爲臨溜僉使。鄭道弘爲老江僉使。李夏芳爲德浦僉使。全世郁爲麟山僉使。李寅協爲月串僉使。金應七爲碧團僉使。趙文禧爲智島萬戶。李新興爲知世浦萬戶。金尙禧爲安骨萬戶。崔英泰爲天城萬戶。李華躋爲包伊萬戶。韓愼裕爲舒川萬戶。宋光祿爲所已萬戶。安愼基爲在懷萬戶。崔達海爲永達萬戶。金之澤爲造山萬戶。白明德爲山羊會萬戶。李東福爲五老梁萬戶。扈泰郁爲阿山萬戶。李相耇爲阿吾地萬戶。片得就爲鳥嶺別將。趙振成爲格浦別將。李輔聖爲保山別將。李孝百爲九月山城別將。金宗淵爲兼司僕將。申載文爲五衛將。趙麟逵金景濂爲都摠經歷。尹壽民爲都事。李漢棟爲宣傳官。韓光湜爲訓鍊主簿。成致鳳爲訓鍊主簿。李仁默爲武兼。安思烈爲平南萬戶。李尙謙爲宣傳官。南正圭爲都摠都事。田文顯爲兼內乘。李鎭宇爲外化怪萬戶。閔有洙爲羅暖萬戶。同知單宋濟謙。僉知三單李廷復李邦祚朴泰儀。金樂昭爲訓鍊判官。李台秀金德基池友璧爲主簿。副司直金朝潤朴祐源。副護軍吳載衡郭禎垕。具綱爲都摠都事。朴灡爲訓鍊判官。李啓春高碩崙尹洽爲主簿。李泰協張成漢爲武兼。副護軍金景訥金相勳尹守仁趙慶進尹在醇。副司果洪樂恒。同知單姜五成。鄭𨗚爲訓鍊主簿。尹守默李厚在爲武兼。安栐爲神方萬戶。副司直申大升鄭文啓單付。副司果鄭履誠柳晦源洪樂淵單付。羅州營將李基成。安東營將李運昌。忠州營將權璹。大興中軍具埱。京畿中軍金處漢。以上今加折衝。副護軍李基成李運昌權璹具埱金處漢單付。副司果柳協基單付。武兼金景訥。今加折衝賞加。馬馬海權管單沈緯鎭。廟坡權管單尹守範。三千權管單李春殷。乾原權管單黃載坤。安原權管單姜興佐。雲頭里權管單權大衡。廟洞權管單李益蕃。
정조 4년
庚子六月二十二日卯時。上御宣政殿。親臨都政入侍時。吏曹判書金鍾秀。參判鄭民始。參議沈豊之。右承旨徐有防。正郞金宇鎭。佐郞李時秀徐鼎修。兵曹判書李衍祥。參判李𡊠。參議鄭文啓。參知申大升。左副承旨沈豊之。正郞柳誼呂萬永李鼎運。佐郞林濟遠。假注書洪光一李運彬。記事官徐龍輔金載瓚。以次進伏訖。上命兩銓。分東西坐。上曰。兩注書分書都政。而吏批則與事變注書。分力書之。兵批則與兵曹郞廳。分力書呈。可也。命都承旨李性源。左承旨李亨逵。右副承旨李鎭恒。同副承旨金魯淳。事變假注書沈達漢。同爲入侍。鍾秀啓曰。今此親臨大政。本曹堂上。不可不備員。而參議朴祐源病不進。卽爲牌招。同參之地。何如。上曰。依爲之。出擧條又啓曰。四館陞出六品時。例有九處講遷轉之規。而承文院褒貶。如或有過限。則四館積滯。不可不慮。故自前雖未經九處講。亦有陞六之規矣。今春夏等褒貶。不得爲。故當出六品者。未免積滯。依例遷轉。何如。上曰。依爲之。出擧條吏曹參議朴祐源牌招事。出榻敎吏曹參議朴祐源只推。更爲牌招事。出榻敎祐源承命入侍。命書傳敎曰。吏曹參議。有實恙許遞。前望單子入之。鍾秀啓曰。親臨大政。堂上不可不備員。新除授吏曹參議李敬養。卽爲牌招同參。何如。上曰。依爲之。出擧條又啓曰。參下引儀唱才若苟艱。則參下窠。臨時權作參上窠。稟旨乃行事。曾有筵中定奪矣。日昨取才時見之。參下生徒。則唱才殆不成樣。而參上前銜。則善唱者甚多。今此大政。出六之引儀二窠中。一窠以生徒取才居首者擬差。一窠以參上前銜居首者權差。以爲追後還復本窠之地。何如。上曰。依爲之。出擧條又啓曰。臺諫闕員。今當差出。而擬望之人乏少。外任竝擬。何如。上曰。依爲之。出擧條又啓曰。守令多窠。今當差出。而未準朔禁軍將及營將虞候中軍都事守令察訪。竝擬。何如。上曰。依爲之。出擧條又啓曰。大司成今當差出。而擬望之人乏少。承旨外任。竝擬。何如。上曰。依爲之。出擧條新除授吏曹參議牌招。同參政事事。出榻敎命書傳敎曰。大政體重。銓曹堂上。不可不備員。本曹參議有闕代。除在外實恙人。以在京無故人差出。鍾秀啓曰。親臨大政。本曹堂上。不可不備員。新除授參議沈豊之。卽爲牌招同參。何如。上曰。依爲之。出擧條新除授吏曹參議沈豊之牌招事。出榻敎以吏曹參議沈豊之再牌不進罷職傳旨。命書傳敎曰。揆以分義。豈敢乃爾。旣是當次。似無情勢。尤不可若此。只推。更爲牌招。牌不進傳旨。更勿捧入。又命書傳敎曰。親御大政之時。爲銓堂者。豈可違牌乎。吏曹參議沈豊之推考。更爲牌招參政。鍾秀啓曰。明川府使趙麟逵。未經四品。而錯認徑擬。以至受點。臣則惶恐待罪。而明川府使趙麟逵望單。勿施。何如。上曰。依爲之。卿則勿待罪。出擧條又啓曰。新除授蔚山府使李成祜呈狀內。年今六十六。法不當移拜外任云。依例改差。何如。上曰。依爲之。仍任前職。可也。鍾秀曰。安山前郡守李成祜。旣有仍任之命。則安山新郡守鄭亮采。尼城新縣監李德熙。似當一體仍任前職矣。上曰。次次仍任。可也。出擧條又啓曰。今都目大政。各歧仕滿應遷者。相避及未準朔監察禁府都事。戶曹刑曹工曹漢城府平市署官員。五部都事。各司久任時推人員。竝擬。何如。上曰。依爲之。出擧條亨逵啓曰。兼春秋金匡國。以實錄廳兼史。擅離本廳。莫知去向。屢度催促。終不入來。以致入侍史官之無人。事極駭然。從重推考。何如。上曰。禁推。可也。出擧條衍祥啓曰。新除授本曹參議參知。竝卽牌招。同參政事。何如。上曰。依爲之。出擧條命書傳敎曰。親政時注書尙瑞院官員。依例陞六調用。兩注書陞六代。以金載瓚爲上注書。趙興鎭爲假注書。進伏。命書傳敎曰。廉吏及立節人子孫。嶺湖西北松都諸道所薦儒武。竝須隨窠收用。又命書傳敎曰。登褒及準考守令。依例收用。吏戶房換房事。出榻敎兵曹參議參判遞差。未肅拜郞官改差。今日政差出事。出榻敎新除授兵曹堂上。牌招參政事。出榻敎兵曹堂上。先入侍後謝恩事。出榻敎判敦寧洪樂春。本兼一倂許遞事。出榻敎有防啓曰。少退之後。入侍有命。而翰注不卽隨後。以致遲滯登筵。事涉未安。上下注書。左右史。竝推考。何如。上曰。依爲之。出擧條又啓曰。新除授承旨。待下批牌招察任。何如。上曰。依爲之。出擧條又啓曰。政事望單。有誤書處。原單子使之釐正。而當該執筆兵曹郞廳。推考。何如。上曰。依爲之。出擧條蔚山俯使李成祜改差。仍任前職。安山郡守鄭亮采。尼城縣監李德熙。亦爲次次仍任前職事。出榻敎吏曹正郞金宇鎭仍任。卽令察任。先入侍後謝恩事。出榻敎明川府使趙麟逵改差。仍任前職事。出榻敎兵曹參判以下諸堂。從重推考事。出榻敎命書傳敎曰。文參上前銜收用。旣有新頒式令。而或有不準數不如格之失。儘非所以定制之本意。前銜及虛司果中。較量多寡。略綽分數。今番則惕念竝擬。又命書傳敎曰。武參上時仕之積滯。莫若近日。淹於經僉。沈於都判。居者無望疎遷。落者何由甄復。此東銓之過也。然百里爲宰。職任不輕。縱難徒循久次。而若乃顧其資歷。參以才諝。爲官擇人。惟優是取。則豈患無許多人也。況聞西銓六品窠甚窄。仕滿人。虛付司果者。數至十二人。另合留意處。今番都政。兩府經歷以下。必令次次陞遷。新除授兵曹郞廳。先入侍後謝恩事。出榻敎方午。上命宣饌于入侍諸臣。命召陞六注書二人。而同爲宣饌。在外臺諫許遞。今日政差出事。出榻敎在外三司許遞。今日政差出事。出榻敎掌令柳雲羽。仍任前職事。出榻敎都摠管望勿施事。出榻敎命書傳敎曰。守令邊將初仕。各別擇擬。又命書傳敎曰。宣傳官乏人。慈山府使望勿施。更爲擬入。又命書傳敎曰。旣無情勢。則雖於散政除拜。身在闕中。義不容直自出去。況以親政差除。又在騎郞。而稱以明日肅謝。公然出去。可謂前所未聞。正言洪樂淵遞差。命書傳敎曰。今日政新除守令邊將察訪虞候及新資復職初仕人。竝令明日肅拜後留待。上命退。諸臣以次退出。
정조 4년
都承旨李性源坐。左承旨李亨逵坐。右承旨徐有防坐。左副承旨李鎭恒式暇。右副承旨金魯淳坐直。同副承旨趙尙鎭坐直。注書鄭東浚在外金載瓚仕。假注書趙興鎭仕直。事變假注書沈達漢仕。
정조 4년
藥房都提調鄭弘淳。提調洪樂性。副提調李性源啓曰。昨日親臨大政。竟夕酬應。伏未審夜間。聖體。若何。今日臣等。率諸御醫入侍。詳察聖候爲宜。王大妃殿症候。益有差勝之節乎。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿慈宮氣候一樣矣。下敎日入侍。宜矣。王大妃殿惠慶宮中宮殿。藥房口傳問安。答曰。知道。
정조 4년
李亨逵。以都摠府言啓曰。今日入直內三廳。武兼禁軍及軍兵等。中日習射。請出標信。傳曰。日熱如此。停。
정조 4년
李亨逵啓曰。合辭方張之時。諫院無一人詣臺。事甚未安。除在外外。未肅拜人員。竝卽牌招。何如。傳曰。允。
정조 4년
傳于趙尙鎭曰。吏兵房承旨。率吏兵批留待人。入侍。
정조 4년
以注書金載瓚病代假注書望筒。傳于李鎭恒曰。幾許行公。而出病代乎。使之申前行公。申後調理。
정조 4년
傳于金魯淳曰。坐直承旨入侍。
정조 4년
以獻納尹長烈。正言朴天行洪柱翼牌不進罷職傳旨。傳于趙尙鎭曰。只推。
정조 4년
傳于趙尙鎭曰。次對進定於明日。
정조 4년
李亨逵啓曰。禁衛營御營廳從事官來言。今日本營軍兵。日次私習云矣。敢啓。傳曰。知道。
정조 4년
傳于趙尙鎭曰。坐直承旨竝入侍。
정조 4년
李亨逵。以訓鍊都監言啓曰。本局中軍。今當差出。而擬望之人乏少。外任竝擬。何如。傳曰。允。
정조 4년
又以訓鍊都監言啓曰。前武藝別監李祥僑。別武士有闕。差定之意。敢啓。傳曰。知道。
정조 4년
行都承旨李性源疏曰。伏以臣之春秋兼銜。與領事臣金尙喆。有姻婭應避之嫌。揆以法例。在下當遞。玆陳短章。乞蒙鐫改。以存公格。以安私分。不勝幸甚。答曰。省疏具悉。疏辭。下該曹稟處。
정조 4년
大司憲鄭一祥。大司諫李敬玉。掌令權德訓。校理姜忱。副校理金宇鎭。修撰尹尙東權以綱。副修撰金履禧柳孟養啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中途付處。答曰。不允。
정조 4년
大司憲鄭一祥。大司諫李敬玉。掌令權德訓啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。
정조 4년
掌令權德訓啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡移配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答府曰。不允。
정조 4년
新除授持平姜彝正。時在洪忠道公山地。請斯速乘馹上來事。下諭。依啓。
정조 4년
黃海監司尹坊疏曰。伏以臣至愚極陋。百無肖似。濫蒙拂拭之恩。猥膺藩臬之寄。辭避不得。黽勉赴任。亦已三箇月矣。臣受命以來。夙夜憂懼。恐負委寄之盛眷。思所以圖報萬一者。惟在於驅策駑鈍。殫竭心力。而性本迂疎。精神昏短。雖尋常文簿。多有未克綜察。居常懍惕。若隕淵谷矣。卽伏奉今十二日所下傳敎。辭旨絶嚴。致勤重推之命。繼有喉院之飭諭。臣伏讀未半。惶汗浹背。悚懍震越。罔知所以自措。繼伏見十五日所下備忘。又以臣農形狀做錯之失。至有捧入承旨遞差之命。一之再之。臣之罪愈往愈彰。臣於是雖欲鑽地而入。不可得。縮伏累日。恭俟威罰。聖度天大。不惟不加之罪。至以勿待罪爲諭。以臣疎賤之蹤。何以得此於聖明。感激恩命。血淚交逬。益不知死所。噫。上達文字。何等嚴重。外藩事體。尤宜審愼。雖隻字片劃。固不敢一毫放過。而修啓之際。全失敬謹之道。此已人臣之極罪。況聖明憫恤元元。夙宵憂勤。一雨一暘。靡不軫念。則農形之狀。雨澤之啓。尤當十分致勤。無或少忽。而旣不能該詳。又未免稽滯。溺職大矣。不敬甚矣。臣罪至此。益無所逃。臣之前後昏謬之失。疎漏之罪。揆以邦憲。合被誅戮。雖以寬恕之典。只止問備。若臣庸懦之姿。久冒重寄。則其於國事之僨誤。何哉。臣之不稱。臣自知之。身居一路表率之地。罪著顚錯。無以自掩。則其何以承流宣化。董飭列邑也哉。況且以臣之故。罪及承宣。臣雖欲冒死抗顔。其可得乎。分義雖重。廉防亦大。玆敢仰暴肝膈之懇。冒犯斧鉞之誅。伏乞聖明。俯垂諒察。亟許鐫削臣所帶藩任。仍勘臣不職之罪。以嚴國綱。以安私分。千萬幸甚。答曰。省疏具悉。儆屬旣往。懋在方來。卿其勿辭。益懋哉。
정조 4년
敦寧都正朴祐源疏曰。伏以臣於昨日。猥蒙聖慈。體諒臣病狀。許遞臣職名。天地之恩。若偏臣身。感激之私。益無所措。卽又伏奉除旨。以臣爲敦寧府都正者。在臣義分。豈敢不竭蹶趍承。以伸叩謝之忱。而非但賤疾之一向雖强。且臣旣無敦寧。揆以公格。自在當遞。玆敢略入文字。伏乞亟命有司。照例遞改。俾便公私。不勝幸甚。答曰。省疏具悉。疏辭。下該曹稟處。
정조 4년
庚子六月二十三日。兼春秋洪光一。備邊司。前正言鄭益祚上疏回啓。傳曰。各項回啓條件。竝只依此施行爲有矣。科弊條中。陞庠之參互對擧云者。誠有是也。此亦國試。宜有別般防戢兺不喩。小大科場之士習不靖。實自權輿於是是置。事在旣往。雖難一一追勘。而嗣後復以此弊登聞。則當該掌考之官。隨現摘發。繩以科場之律。斷不饒貸。姑先各別嚴飭爲旀。講規之申明舊制云者。言有考據。事非創始。博詢裁處之請。誠合事宜。依所下傳敎。許令各陳可否之見爲良如敎。
정조 4년
庚子六月二十三日卯時。上御誠正閣。吏兵房承旨守令邊將初入仕。同爲入侍時。左承旨李亨逵。同副承旨趙尙鎭。假注書趙興鎭。兼春秋張顯慶。記事官徐龍輔。以次進伏訖。上曰。守令邊將初仕人。皆令以次進伏於楹外及階上。次次進前。各奏職姓名。可也。守令先爲進伏。各奏職姓名訖。上曰。邊將則勿爲進前。各於所伏處。奏達。可也。上曰。谷山。西路之最近於東北。而前倅不善爲之。邑弊民瘼。殆難收拾。下往後。着意於祛弊恤隱之政。無負朝家差遣之意。初仕人。各奏姓名畢後。上曰。典獄參奉李啓源。誰家之人乎。尙鎭對曰。故副提學臣李錫杓之庶子也。啓源奏對之際。頗失擧措。尙鎭曰。典獄署參奉李啓源擧措。旣多顚錯。奏對亦甚䑃朧。雖緣生疎。不可無飭。推考。何如。上曰。依爲之。出擧條尙鎭曰。漆谷府使禹弼昌。德川郡守朴光漢。求禮縣監趙常翼。奏對之際。頗多顚錯。事體未安。竝推考。何如。上曰。依爲之。出擧條命退。以次退出。
정조 4년
庚子六月二十三日申時。上御誠正閣。坐直承旨入侍時。右副承旨金魯淳。同副承旨趙尙鎭。假注書趙興鎭。兼春秋張顯慶。記事官徐龍輔。以次進伏訖。上曰。大科一經講。創設於何年。而又至何時而止之乎。魯淳曰。年久之事。雖未能的知。似於辛巳年間設行。上曰。一經講未罷之前。年老擧子輩。雖難於連誦一秩。經書之盡誦。猶勝於己矣。魯淳曰。聖敎至當矣。一經講未罷之前。年老之儒生或廢科。而年少聰明之類。一秩經書。無時不誦。故其時似有實效矣。上曰。近來儒生。初無讀書之人。每當科時。不過入場猝辦。故文才渺然。未有於近來矣。古語云。宰相須用讀書人。人能讀書然後。可以用之矣。魯淳等曰。人不讀書。則雖有才能。見識鹵莽。言語無味。初無可觀矣。上命魯淳。讀備局鄭益祚上疏。回啓後先退。命尙鎭書傳敎曰。因正言鄭益祚疏回啓。有各陳所見之命。令該曹時原任大臣館閣臣及本曹堂上處。收議以聞。又命書傳敎曰。都目未署經守令甚多。兩司諸臺。不得備員。無以擧行云。違牌臺諫與未肅拜臺諫。待明朝牌招。使之行公。仍卽擧行。上曰。昨日政。敦寧參奉副擬之人。與承旨爲幾寸乎。尙鎭曰。與臣爲八寸親矣。上曰。誰之子也。尙鎭曰。故相臣豊陵府院君之孫。而故大司憲臣載洪之子也。上曰。然乎。命退。承史以次退出。
정조 4년
行都承旨李性源坐。行左承旨金夏材未肅拜。右承旨李亨逵坐直。左副承旨徐有防坐。右副承旨李鎭恒坐直。同副承旨金魯淳坐。注書鄭東浚在外金載瓚仕。假注書趙興鎭仕直。事變假注書沈達漢仕。
정조 4년
李鎭恒啓曰。明日次對。憲府無進參之員。除在外外。大司憲鄭一祥。掌令權德訓。竝待開門牌招。何如。傳曰。允。
정조 4년
以大司憲鄭一祥牌不進推考傳旨。傳于李亨逵曰。近日屢違。可知有實恙。許遞。今日政差出。
정조 4년
以正言朴天行洪柱翼罷職傳旨。傳于金魯淳曰。只推。
정조 4년
傳于徐有防曰。公事誤踏。當該中官推考。
정조 4년
金魯淳啓曰。吏曹判書金鍾秀。參判鄭民始牌不進推考傳旨。纔已捧入。參議沈豐之。陳疏入啓矣。特敎開政之下。如是違召。不卽擧行。事甚未安。判書參判。竝更卽牌招。何如。傳曰。允。參議批下。一體牌招開政。
정조 4년
又啓曰。吏曹判書金鍾秀。參判鄭民始再牌不進推考傳旨及參議沈豐之牌不進罷職傳旨。今方捧入。而開政命下之後。連事違牌。不卽擧行。事體所在。誠極未安。判書參判。所當更請牌招。而一日三牌。有傷事體。何以爲之。敢稟。傳曰。旣無情勢。如是違牌。可謂萬萬過當。雖以判書言之。再度出仕。非今斯今。則連次違召。不顧有傷事面乎。違牌傳旨竝勿施。牌去來催促。
정조 4년
李亨逵啓曰。兵曹判書李衍祥牌不進推考傳旨。今方捧入。而特敎開政之下。如是違牌。事甚未安。更卽牌招。何如。傳曰。允。
정조 4년
又啓曰。兵曹判書李衍祥再牌不進推考傳旨。今方捧入。而特敎牌招之下。連事違召。不卽膺命。極涉未安。所當更請牌招。而係是一日三牌。何以爲之。敢稟。傳曰。巧値事會。已前之數遞。屢傷事面。則豈可以都政後例讓。有所曲諒乎。違牌傳旨勿施。牌去來申飭。
정조 4년
傳于金魯淳曰。政官牌去來。連爲催促。
정조 4년
有政。吏批。判書金鍾秀式暇。參判鄭民始。參議沈豐之。行都承旨李性源進。啓曰。黃海監司今當差出。而擬望之人乏少。承旨及他道守令。竝擬。何如。傳曰。允。以金履素爲大司憲。李鼎揆爲副校理。金鍾秀爲弘文提學。鄭一祥爲同春秋。盧瑞國爲司成。朴行淳爲兵曹佐郞。宋文載爲惠民提調。李性源爲司饔提調。鄭文在爲刑曹正郞。趙尙鎭爲黃海監司。李度默爲安邊府使。治瘇敎授單全致性。成均博士單李錫源。
정조 4년
兵批。判書李衍祥進。參判李𡊠。參議李義行病。參知金魯永。右副承旨李鎭恒進。司直洪樂春鄭一祥朴祐源尹東晩竝單付。
정조 4년
以承旨有闕政事。取稟。傳于李亨逵曰。前望入之。
정조 4년
傳于金魯淳曰。承旨房仍。吏戶換房。
정조 4년
傳于李鎭恒曰。守禦使仍佩往來事。分付。
정조 4년
以全羅監司有旨祗受狀啓。以備忘記。傳于徐有防曰。此狀啓最爲詳細。前而吏曹關。後而兵曹關。初無枚擧。親政日筵敎云者。果然矣。今則不可不釐正。吏判下鄕前。與僚堂及兵曹堂上。一處會同。相議合行定式事宜。酌量磨鍊。以吏兵曹言草記事。分付。待批下。今番申明。行會諸道兩都。